DIVINA-COMEDIA-TA-WEB	Tres hemnes venguien dançant en cercle ath costat dera arròda dreta; ua d’eres tan ròia, qu’a penes se l’aurie distinguit laguens deth huec: era auta ère coma s’era sua carn e es sòns uassi siguessen d’esmerauda: era tresau se retiraue ara nhèu nauèth queiguda.95 Tant lèu anaue en cap era blanca coma era ròia; e segontes eth cant d’aguesta, atau ajustauen eth pas es autes, auançant lentes o rapides.